ชำแหละ 4 ประเด็น ลิเวอร์พูลไล่ทุบวูล์ฟแฮมป์ตัน
หงส์แดง ลิเวอร์พูล บุกมาเอาชนะ วูล์ฟแฮมป์ตัน ไปแบบสนุกเข้มข้น 2-0 และนี่คือ 4 ประเด็นสำคัญที่ได้เห็นจากเกมนี้,1.รูปเกมลิเวอร์พูลเหนือกว่า,ช่วงออกสตาร์ตครึ่งแรก วูล์ฟแฮมป์ตัน ทำได้ดีเลยทีเดียว อาศัยความผิดพลาดจากผู้เล่นลิเวอร์พูล จนหาโอกาสเข้าไปทำประตูเจอ แต่จังหวะสุดท้ายไม่เฉียบคมพอ กระทั่งมาโดน โมฮาเหม็ด ซาลาห์ ยิงให้ลิเวอร์พูลขึ้นนำ รูปเกมของวูล์ฟก็เริ่มเปลี่ยนไป และกลายเป็นลิเวอร์พูลที่ทำได้ดีกว่า จากนั้นครึ่งหลัง ลิเวอร์พูลยังทำได้ดี พอมาได้ประตูที่ 2 จาก เฟอร์จิล ฟาน ไดค์ ก็ยิ่งทำให้เล่นง่ายขึ้นเยอะ เน้นรัดกุมมากขึ้น และคว้า 3 แต้ม นำเป็นจ่าฝูงต่อไปได้สำเร็จ,2.ฟาบินโญ-จอร์แดน เฮนเดอร์สัน เล่นร่วมกันได้,ค่อนข้างเซอร์ไพรส์ไม่น้อย เมื่อ เยอร์เกน คลอปป์ ตัดสินใจส่ง ฟาบินโญ และ จอร์แดน เฮนเดอร์สัน ลงสนามเป็นตัวจริงพร้อมกัน อย่างไรก็ตามเกมนี้ได้พิสูจน์แล้วว่าทั้งคู่เล่นร่วมกันได้ เฮนเดอร์สัน ยืนปักหลักคุมเกม ส่วน ฟาบินโญ ขึ้นไปช่วยเกมรุก และสุดท้ายก็ได้มา 1 แอสซิสต์ หลังหลุดไปจ่ายให้ ซาลาห์ ยิงเข้าไป ผลงานดีวันดีคืนสำหรับฟาบินโญ,3.โมฮาเหม็ด ซาลาห์-เฟอร์จิล ฟาน ไดค์ แจ๋วจริง,เป็นเกมที่ ซาลาห์ โชว์ฟอร์มได้ร้อนแรงอีกครั้ง ด้วยรูปเกมที่ค่อนข้างอึดอัดในช่วงต้นเกม สัญชาติญาณในการยิงประตูของ ซาลาห์ มาถูกเวลา และประตูขึ้นนำจากเขาก็ช่วยให้ทีมเล่นได้ง่ายขึ้น และนำเป็นดาวซัลโวพรีเมียร์ลีก ที่ 11 ประตู นอกจากนี้ยังเป็นคนจ่ายบอลอย่างยอดเยี่ยมให้ เฟอร์จิล ฟาน ไดค์ ทำประตูอีกด้วย ส่วน ฟาน ไดค์ นอกจากจะยิงได้แล้ว เกมนี้เกมรับไม่มีข้อผิดพลาดเลย โดยเฉพาะจังหวะสปีดเอาชนะ อดามา ตราโอเร ปีกความเร็วสูงของวูล์ฟแฮมป์ตัน ได้ใจเดอะค็อปไปเต็มๆ,4.นาบี เกอิตา ต้องปรับจังหวะการเล่นให้เข้ากับทีม,นัดนี้มีชื่อลงสนามเป็นตัวจริง แต่มีหลายจังหวะที่เขาคิดช้าทำช้าเกินไป มีจังหวะจ่ายบอลพลาดให้เห็น ถ้าอยากยึดตัวจริงแบบถาวร ควรปรับจังหวะการเล่นของตัวเองให้ทันกับเพื่อนร่วมทีมโดยเร็ว แต่ส่วนหนึ่งก็เป็นเพราะฝนตกหนัก เลยทำให้เล่นยากขึ้นด้วย
หงส์แดง ลิเวอร์พูล บุกมาเอาชนะ วูล์ฟแฮมป์ตัน ไปแบบสนุกเข้มข้น และนี่คือ 4 ประเด็นสำคัญที่ได้เห็นจากเกมนี้
ลิเวอร์พูล,วูล์ฟแฮมป์ตัน,โมฮาเหม็ด ซาลาห์,พรีเมียร์ลีก